**Opriți vă rog planeta, că eu aici cobor!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opriți vă rog planeta, că eu aici cobor!

....

Sunt martorul unei lumi ce piere

Care-a fost ținută cu sânge de martiri,

Cu rugăciuni rostite-n mănăstiri,

O lume ridicată pe lacrimi și durere!

...

O lume-a nedreptății și a fărădelegii,

În care cei mai mulți și mai sărmani,

Muncesc fără odihnă pentru câțiva bani

Și flămânzesc adesea să ghiftuiască regii!

...

De ce e rău în lume, nu este un mister,

Lumea de Dumnezeu se tot îndepărtează

Iar de deasupra ei, neobosit veghează,

Ochiul ce nu se-nchide, ochiul lui Lucifer

Șarpe veninos ce-acum ne infectează!

...

Asta-i lumea-n care ne-am născut cu toții,

Ce-ar trebui să fie căminul tuturor

Dar azi o stăpânesc lichelele și hoții,

Ea nu mai este-a noastră, ci este lumea lor,

Opriți vă rog planeta, că eu aici cobor!